钦定古今图书集成/明伦汇编/宫闱典/第053卷 > 韩兰英
## 钦定古今图书集成/明伦汇编/宫闱典/第053卷 > 韩兰英

按《南齐书武穆裴皇后传》：“吴郡韩兰英，妇人有文辞。
宋孝武世献《中兴赋》，被赏入宫。明帝世用为宫中职
僚，世祖以为博士，教六宫书学，以其年老多识，呼为
韩公。”

按《隋经籍志》：“梁有宋后宫司仪《韩兰英集》四卷，或云
齐郁林王时为内博士。”

按《苏州府志》：“韩兰英，郡人。有文辞。宋孝武时，献《中兴
赋》，被赏入宫，明帝用为宫中职僚。齐武帝以为博士，
教六宫书学，以其年老多识，呼为韩公。时有颜氏女，
夫嗜酒，父母夺之，不出宫，为列职。帝以春夜命兰英
赋诗曰：‘丝竹犹在御，愁人独向隅。弃置将已矣，谁怜
微薄躯’。”